Legal Document

Category: 0

Text:
12. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 530 της 2/18 Σεπτ. 1963 (ΦΕΚ Α΄ 146)  Περί καθορισμού Ιατρικού και Βρεφοκομικού προσωπικού των Βρεφοκομείων.  Έχοντες υπ’ όψει τας διατάξεις της παρ. 3 του άρθρ. 2 του υπ’ αριθ. 4227/1962 Νόμου «περί Βρεφοκομείων» (ΦΕΚ 49/62), την υπ’ αριθ. 256/63 γνώμην του ΑΣΔΥ και την υπ’ αριθ. 325/63 γνωμοδότησιν του Συμβουλίου Επικρατείας, προτάσει των Ημετέρων επί της Κοινωνικής Προνοίας και Οικονομικών Υπουργών, απεφασίσαμεν και διατάσσομεν: Άρθρ.1.-«Η αναλογία Ιατρικού και Βρεφοκομικού προσωπικού των Βρεφοκομείων καθορίζεται ως ακολούθως: 1.Εις τουλάχιστον εσωτερικός Ιατρός Παιδίατρος ανά 60 βρέφη και εν αδυναμία, δεόντως ητιολογημένη, παρά του Διοικητικού Συμβουλίου του Βρεφοκομείου, εξευρέσεως εσωτερικού Ιατρού Παιδιάτρου, εις εξωτερικός Ιατρός, υποχρεούμενος, όπως ευρίσκεται διαρκώς εις την διάθεσιν του Ιδρύματος. 2.Μία τουλάχιστον εσωτερική και εν αδυναμία δεόντως ητιολογημένη παρά του Διοικητικού Συμβουλίου του Βρεφοκομείου εξευρέσεως τοιαύτης, εξωτερική Βρεφοκόμος τριετούς φοιτήσεως ή Επισκέπτρια Αδελφή ή Αδελφή Νοσοκόμος τριετούς φοιτήσεως ειδικευμένη εις την Βρεφοκομίαν ως Διευθύνουσα του Βρεφοκομικού προσωπικού. Εις Βρεφοκομεία δε άνω των 60 βρεφών προστίθεται και ετέρα τοιαύτη, ως βοηθός Διευθυνούσης με τα αυτά ως άνω τυπικά προσόντα. 3.Μία τουλάχιστον Βρεφοκόμος απόφοιτος ανεγνωρισμένης Βρεφοκομικής Σχολής της ημεδαπής ή αλλοδαπής, ανά 4 βρέφη». Το άρθρ. 1 αντικατεστάθη ως άνω δια του Β.Δ. 753 της 22 Οκτ./11 Νοεμ. 1968 (ΦΕΚ Α΄ 257). Άρθρ.2.-Το παρόν Δ/μα θέλει εφαρμοσθή εντός της υπό του άρθρ. 7 παρ. 1 του υπ’ αριθ. 4227/1962 Νόμου οριζομένης προθεσμίας. Εις τους αυτούς επί της Κοινωνικής Προνοίας και Οικονομικών Υπουργούς, ανατίθεμεν την δημοσίευσιν και εκτέλεσιν του παρόντος Δ/τος.   35.Δ.α.11-12 Προστασία Μητρότητας και Βρεφών   551